Τόμι Ντρίμερ

Ο Τόμας Τζέιμς Λάφλιν (Thomas James "Tommy" Laughlin, 14 Φεβρουαρίου 1971), γνωστότερος ως Τόμι Ντρίμερ, είναι Αμερικανός παλαιστής και ιδιοκτήτης της επιχείρησης πάλης "House of Hardcore". Είναι γνωστός για τη πορεία του στις γνωστές εταιρίες πάλης ECW και WWE.

Καριέρα

ECW (1993-2001)
Ο Τόμι Ντρίμερ έκανε το ντεμπούτο του στο Extreme Championship Wrestling στις 2 Οκτωβρίου 1993, όταν το τελευταίο ήταν γνωστό ως Eastern Championship Wrestling. Πριν από αυτό δούλεψε σε ανεξάρτητες εταιρίες όπου και απέκτησε το ψευδώνυμο “Τόμι Ντρίμερ”.

Στο ECW εμφανίστηκε με τον ιδιαίτερο ρόλο του γόη και ήταν αντιπαθητικός στο κοινό. Το 1994, καταφέρνει να γίνει ο πρώτος παλαιστής που δε θα υποκύψει στο Superfly Splash, την γνωστή ιπτάμενη κίνηση του Τζίμι Σνούκα. Ακόμα και τότε, το κοινό τον αποδοκίμαζε.

Η καριέρα του πήρε νέα τροπή στις 28 Αυγούστου 1994. Το αφεντικό του ECW, Πολ Χέιμαν, αποφασίζει να κάνει έναν αγώνα με ιδιομορφία, όπου ο ηττημένος θα έπρεπε να τιμωρηθεί με δέκα χτυπήματα στην πλάτη με καλάμι μπαμπού. Στον αγώνα ο Ντρίμερ έχασε απο τον Σάντμαν, ενώ δέχθηκε με προθυμία δέκα χτυπήματα με καλάμι και ζήτησε απο τον Σάντμαν να τον χτυπήσει ακόμα περισσότερο. Η στιγμή έγινε κλασική και έμεινε στην ιστορία του ECW. 

Στα τέλη του έτους ξεκινά και μια κόντρα με τον Ρέιβεν, μια από τις μακροβιότερες κόντρες που έχουν γίνει. Ο Ντρίμερ τον αντιμετώπισε αρκετές φορές, αλλά δεν μπόρεσε να τον νικήσει. Στις 6 Ιουνίου 1997 και αφού ο Ρέιβεν έχει υπογράψει συμβόλαιο με το WCW, o Ντρίμερ καταφέρνει να τον νικήσει σε αγώνα όπου ο ηττημένος πρέπει να φύγει από το ECW. Ήταν η πρώτη φορά που ο Ντρίμερ κέρδισε τον Ρέιβεν.

Ο Ντρίμερ έμεινε κοντά στο αγαπημένο του ECW μέχρι το τέλος του. Στο αυθεντικό ECW, κέρδισε μόλις μια φορά τον παγκόσμιο τίτλο του σόου (εναντίον του Ταζ) και το έχασε μετά από μισή ώρα από τον Τζάστιν Κρέντιμπλ. 

Ακόμα και όταν τα μεγαλύτερα ονόματα του ECW είχαν υπογράψει αλλού συμβόλαια συμπεριλαμβανομένου και του Πολ Χέιμαν, εκείνος έμεινε κοντά στην εταιρεία (όπου ήταν και μέλος της δημιουργικής ομάδας). Ο Ντρίμερ έμεινε στο ECW μέχρι το τέλος του το 2001.

WWE (2001-2010)
Λίγους μήνες αργότερα θα βρεθεί στο World Wrestling Entertainment, το οποίο είχε το μονοπώλιο στο χώρο της πάλης. Ο Ντρίμερ αρχικά εμφανιζόταν στη κορυφαία τηλεοπτική εκπομπή της εταιρίας, το Raw, και κατέκτησε δεκατέσσερις φορές τον Σκληροπυρηνικό τίτλο. Έπειτα οι εμφανίσεις του μειώθηκαν σταδιακά απο τους υπεύθυνους του WWE.

Το 2005 έγινε επανένωση του ECW για μια νύχτα, οργανωμένη απο το WWE. Εκεί ο Ντρίμερ μαζί με τον Σάντμαν αντιμετώπισαν ανεπιτυχώς τους Ντάντλεϊ. Στο τέλος του αγώνα οι Ντάντλεϊ έριξαν τον Ντρίμερ πάνω σε ένα φλεγόμενο τραπέζι, θυμίζοντας χαρακτηριστικές σκηνές απο το ECW.

Ο Ντρίμερ μαζί με τους υπόλοιπους βετεράνους του ECW, ήταν παρών και στην περίοδο που το ECW, επανήλθε στη τηλεόραση, υπό την σκέπη του WWE πλέον το 2007. Σε έναν αγώνα μαζί με τον Τέρι Φανκ, αντιμετώπισαν (και έχασαν) απο τους Μικ Φόλεϊ & Ετζ. Έκτοτε ο ρόλος του Ντρίμερ περιορίστηκε, όμως παρέμεινε στην εταιρεία, παρ'όλο που οι άλλοι βετεράνοι παλαιστές του ECW έφευγαν.

Το 2009, στο συνδρομητικό σόου του WWE, το Extreme Rules, ο Ντρίμερ νίκησε τους Κρίστιαν και Τζακ Σουάγκερ, για να γίνει ο νέος πρωταθλητής ECW. Στα τέλη του 2009, αποχώρησε απο το WWE.

TNA (2010-2011)
Στις 13 Ιουνίου 2010, ο Ντρίμερ έκανε το ντεμπούτο του στο TNA Wrestling. Αργότερα εμφανίστηκαν και βετεράνοι του ECW, πιο συγκεκριμένα οι Ρέιβεν, Στίβι Ρίκαρντς και Ράινο. Η πρόεδρος του TNA, Ντίξι Κάρτερ, τους έδωσε την ευκαιρία να συμμετέχουν στο Hardcore Justice: The Last Stand, ένα σόου που αποδόθηκε τιμή στο ECW για τελευταία φορά. Στη συνέχεια, πολλοί παλαιστές που πήραν μέρος στο σόου, συμμετείχαν και στα εβδομαδιαία επεισόδια του TNA και δέχθηκαν επίθεση απο παλαιστές του TNA. Απο τον Οκτώβριο και μετά, υπήρξαν κόντρες μεταξύ τους και άρχισαν να διαλύονται. Τον Ιούνιο του 2011, ο Ντρίμερ αποδεσμεύτηκε απο το TNA.

Διάφορες εμφανίσεις και House of Hardcore (2010-)
Ο Ντρίμερ συνέχιζε να παλεύει σε ανεξάρτητες διοργανώσεις, όπου και κατέκτησε ορισμένους τίτλους. Επιπλέον, επέστρεψε για μια νύχτα στο WWE Raw τον Δεκέμβριο του 2012.

Το 2012 ο Ντρίμερ ξεκίνησε μια επιχείρηση επαγγελματικής πάλης, το House of Hardcore, όπου και εκτός απο ιδιοκτήτης του σόου είναι και ενεργός παλαιστής. Το πρώτο σόου διεξάχθηκε στις 6 Οκτωβρίου 2012 σε περιοχή της Νέας Υόρκης. Το 2013 έγιναν και άλλα δύο τέτοια σόου, με συμμετέχοντες παλαιστές απο την ανεξάρτητη σκηνή της πάλης.

Σημαντικότεροι Τίτλοι

Στο ECW
Παγκόσμιο Πρωτάθλημα Βαρέων Βαρών ECW (1 φορά)
Παγκόσμιο Ομαδικό Πρωτάθλημα ECW, με τους Τζόνυ Γκαν, Ρέιβεν και Μασάτο Τανάκα

Στο WWE
Πρωτάθλημα ECW (1 φορά)
Σκληροπυρηνικό Πρωτάθλημα WWE (14 φορές)

Πηγές
Αφιέρωμα απο το Lord of Rings.gr
Προφίλ στο Slam.canoe.ca 
Επαγγελματίες Παλαιστές